Document ID: /roh_data/filtered/fineweb-2-filterrobots_roh.jsonl.gz/46627

Il furner retira las differentas farinas e grauns d'in mulin en la val Bregaglia e porscha 100% paun bio. Uschia è la furnaria Kiwi Beck er abla da concurrenzar cun la purschida en butias pli grondas.
La furnaria duai daventar pli enconuschenta sur ils cunfins da la vischnanca ora. Perquai producescha l'um da 39 onns 7 dis l'emna differents pauns, ma er pastizarias. Il siemi dal «Kiwi» è d'engrondir ses manaschi e da porscher a la clientella er in lieu per giudair las buntads dal Kiwi Beck.